هشام أرازي (تولد فالدار لبيضا ف 19 أكتوبر 1973) لعاب قديم ديال الطينيس مغريبي، كان كيتسمّا "السحّار لمغريبي د الطينيس" و لاّ "السحّار د التيرانات" حيت كانت عندو طريقة د اللعب فيها لفراجة بزاف. بدا هشام أرازي لحتيراف ديال الطينيس ف 1993، و لكن ما تعرف مزيان تال 1997، ملّي ربح لبطولة د لحسن التاني فالدار لبيضا، و اللي كانت هي لبطولة لوحيدة اللي ربح ف لمسيرة لاحترافية ديالو. أحسن ترتيب كان عندو هو الترتيب 22 ف لعالم، و كان ف لعام 2001. أرازي دار بزاف د النتائج مزيانة فأحسن لبطولات، و لعب جوج مرات ربع النهاية د رولان ݣاروس (1997، 1998) و جوج مرات الربع نهاية ديال بطولة أسطراليا (2000، 2004). أرازي ربح فلمسيرة ديالو بزاف د اللعّابة اللي كانو مرتبين هوما اللول ف لعالم، بحال رودجر فيديرير و أوندي آݣاسي و خوان كارلوس فيريرو. نجم من بلادي: هشام أرازي - الفتى الذهبي (2010) هشام أرازي - قاهر الكبار في رولان غاروس (2020)